smcproject/ml-wiki-sentences huggingface dataset:
ഇവ കാണുക ചേരൂർ വിപ്ലവം ചേരൂർ മഖാം മമ്പുറം സയ്യിദ് അലവി അകത്തെ കോയ തങ്ങൾ മലബാറിലെ സിയാറത്ത് യാത്ര നിരോധനം അവലംബം
ചപ്പാഡ ഡയമണ്ടിന ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Chapada_Diamantina_National_Par
ചപ്പാഡ ഡയമണ്ടിന ദേശീയോദ്യാനം ( പോർച്ചുഗീസ് : Parque Nacional da Chapada Diamantina ) ബ്രസീലിലെ ബാഹിയ സംസ്ഥാനത്തെ ചപ്പാഡ ഡയമണ്ടിന മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
പരുക്കൻ ഭൂപ്രകൃതിയായ ഇവിടെ, പ്രധാനമായും കാറ്റിങ്ക ബയോമിൽ കാണപ്പെടുന്ന തരം സസ്യജാലങ്ങളാൽ ആവൃതമാണ്.
കാറ്റിങ്ക ബോയമിലുള്ള ഈ ദേശീയോദ്യാനം 152,142 ഹെക്ടർ (375,950 ഏക്കർ) പ്രദേശത്തു വ്യാപിച്ചു കിടക്കുന്നു.
1985 സെപ്റ്റംബർ 17 ലെ സർക്കാർ ഉത്തരവു നമ്പർ 91.655 പ്രകാരം രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവർസിറ്റി കൺസർവേഷനാണ് .
ബാഹിയ സംസ്ഥാനത്തെ പാൽമെയ്റാസ് , മുക്കുഗെ , ലെൻകോയിസ് , ഇബിക്കോവാറ , ആൻഡറൈ തുടങ്ങിയ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിനുള്ളിലായി വരുന്നു.
സെൻട്രൽ ബാഹിയയിലെ ചപ്പാട ഡയാമണ്ടിനയെന്ന പേരിലറിയപ്പെടുന്നതും 41,751 ചതുരശ്ര കിലോമീറ്റർ (16,120 ച മൈൽ) വിസ്തൃതിയുള്ളതുമായ കിഴുക്കാംതൂക്കായ പാറക്കെട്ടുകളാൽ ചുറ്റപ്പെട്ട ഒരു പീഠഭൂമിയിലാണ് ഈ ദേശീയോദ്യാനം നിലനിൽക്കുന്നത്.
പീഠഭൂമിയുടെ ഉയരം സാധാരണയായി 500 മുതൽ 1,000 മീറ്ററിൽ (1,600 മുതൽ 3,300 അടി വരെ) വ്യത്യാസപ്പെട്ടിരിക്കുന്നു.
കൂടുതൽ പർവത പ്രകൃതിയുള്ള പ്രദേശങ്ങളിൽ 1,600 മുതൽ 1,800 മീറ്റർ വരെ (5,200 മുതൽ 5,900 അടി വരെ) ഉയരമുള്ള നിരവധി കൊടുമുടികളും 2000 മീറ്ററിലധികം ഉയരമുള്ള (6,600 അടി) ഏതാനും കൊടുമുടികളും സ്ഥിതിചെയ്യുന്നു.
ഈ പീഠഭൂമിയുടെ ഒരു വശം സാവോ ഫ്രാൻസിസ്കോ നദിയുടെയും മറുവശം ഡെ കോണ്ടാസ് , പരാഗ്വാക്കു നദികളുടേയും നീർത്തടപ്രദേശമായി വർത്തിക്കുന്നു.
പീഠഭൂമിയുടെ കിഴക്കുദിക്കിലായി, മടക്കുകളോടുകൂടിയതും അതീവ ദ്രവീകരണപ്രവണതയുള്ള നിരവധി എടുപ്പുകൾ നിലനിൽക്കുന്നതുമായ പരുക്കൻ സിൻകോറ റേഞ്ചിലാണ് ഈ ദേശീയോദ്യാനത്തിൻറെ സ്ഥാനം.
ഈ പർവ്വതനിര വടക്കുനിന്നു തേക്കേ ദിക്കിലേയ്ക്ക് ഏകദേശം 25 കിലോമീറ്റർ വീതിയിൽ (16 മൈൽ) ദീർഘിച്ചുകിടക്കുന്നു.
സംസ്ഥാനത്തെ ഏറ്റവും ഉയരം കൂടിയതും 2,036 മീറ്റർ (6,680 അടി) ഉയരമുളളതുമായ പ്രദേശമായ പികോ ഡൊ ബാർബഡൊ ഈ ദേശീയോദ്യാനത്തിനുള്ളിലാണ്.
ഈ പർവ്വതനിരയിൽനിന്ന് സ്വർണ്ണം , വൈരക്കല്ലുകൾ എന്നിവ കണ്ടെടുക്കപ്പെട്ടിട്ടുണ്ട്.
അവലംബം ↑ Parna da Chapada da Diamantina – Chico Mendes .
sfn error: no target: CITEREFParna_da_Chapada_da_Diamantina_–_Chico_Mendes ( help ) 1 2 Unidade de Conservação ...
ചപ്പാഡ ഡാസ് മെസാസ് ദേശീയോദ്യാനം
ചപ്പാഡ ഡാസ് മെസാസ് ദേശീയോദ്യാനം (പോർച്ചുഗീസ്: Parque Nacional da Chapada das Mesas ) ബ്രസീലിലെ മരാൻഹാവോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
പ്രദേശത്തിലെ ഇനിയും മനുഷ്യസ്പർശമേൽക്കാത്ത സെറാഡോ സസ്യജാലങ്ങളെ സംരക്ഷിക്കുന്നതിനും കാർഷിക മുന്നേറ്റത്തിനെതിരെ നിലകൊള്ളുന്ന ഒരു തടസ്സം എന്ന നിലയിലും ഈ ദേശീയോദ്യാനം രൂപീകരിക്കപ്പെട്ടു.
ഈ ദേശീയോദ്യാനത്തിൻറെ ആകെ വിസ്തീർണ്ണം 159,952 ഹെക്ടറാണ് (395,250 ഏക്കർ).
ഇത് സെറാഡോ ബയോമിൽ നിലനിൽക്കുന്നു.
2005 ഡിസംബർ 12 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ് .
മരാൻഹാവോ സംസ്ഥാനത്തെ റിയാച്ചാവോ , എസ്ട്രെയിറ്റോ എന്നീ മുനിസിപ്പാലിറ്റികളിലായാണ് ഈ ദേശീയോദ്യാനം സ്ഥിതിചെയ്യുന്നത്.
ഈ പ്രദേശത്തെ ശരാശരി വാർഷിക മഴ 1,400 മില്ലിമീറ്ററും (55 ഇഞ്ച്), താപനില ഏതാണ്ട് 15 മുതൽ 39 °C വരെയും (59 to 102 °F) ശരാശരി താപനില 26 ° C (79 °F) ആയിരിക്കുന്നതാണ്.
പ്രദേശത്തിൻറെ സമുദ്രനിരപ്പിൽനിന്നുള്ള ഏറ്റവും കൂടിയ ഉയരം 700 മീറ്ററാണ് (2,300 അടി).
സെറാഡൊ ഇനത്തിലുള്ള സസ്യജാലങ്ങളോടൊപ്പം പുൽമേടുകളടങ്ങിയ തുറന്ന പ്രദേശങ്ങളും ഉൾപ്പെടുന്നു.
മലനിരകളും പീഠഭൂമികളും ഇടകലർന്ന ഭൂപ്രദേശമാണിത്.
ഈ മേഖലയിലെ പ്രധാനനദികൾ വടക്കൻ ഭാഗത്തുള്ള ഫരിൻഹ നദി യും തെക്കുഭാഗത്തുള്ള ഇറ്റപ്പെക്കുറു നദി യുമാണ്.
ദേശീയോദ്യാനത്തിനുള്ളിലെ നിരവധി അരുവികളും നീർച്ചാലുകളും ഈ നദികളെ പരിപോഷിപ്പിക്കുന്നു.
ചിത്രശാല പ്രാറ്റ വെള്ളച്ചാട്ടം സാവോ റൊമാവോ വെള്ളച്ചാട്ടം അവലംബം ↑ Parque Nacional da Chapada das Mesas – Chico Mendes .
sfn error: no target: CITEREFParque_Nacional_da_Chapada_das_Mesas_–_Chico_Mendes ( help ) 1 2 3 Unidade de Conservação ...
ചന്നപട്ടണം കളിപ്പാട്ടങ്ങൾ ഇംഗ്ലീഷ് വിലാസം https://ml.wikipedia.org/wiki/Channapatna_toys വിവിധതരം ചന്നപട്ടണം കളിപ്പാട്ടങ്ങൾ
കർണാടകയിലെ ചന്നപട്ടണത്തിൽ നിർമ്മിക്കപ്പെടുന്ന തടി കൊണ്ടുള്ള കളിപ്പാട്ടങ്ങളും പാവകളുമാണ് ചന്നപട്ടണം കളിപ്പാട്ടങ്ങൾ എന്നറിയപ്പെടുന്നത്.
പരമ്പരാത കരകൗശലവിദ്യയിൽ നിർമ്മിക്കപ്പെടുന്ന ഈ കളിപ്പാട്ടങ്ങൾ ഭൂപ്രദേശസൂചികയിൽ ഉൾപ്പെടുത്തപ്പെട്ടിട്ടുണ്ട്.
ഈ കളിപ്പാട്ടങ്ങളുടെ പ്രശസ്തി കാരണം ചന്നപട്ടണത്തെ കളിപ്പാട്ടങ്ങളുടെ നാട് എന്നർത്ഥമുള്ള ഗൊംബേഗള ഊരു എന്ന് വിശേഷിപ്പിക്കാറുണ്ട്.
ചരിത്രം ചന്നപട്ടണം കളിപ്പാട്ടങ്ങൾ
ഈ കളിപ്പാട്ടനിർമ്മാണത്തിന്റെ ചരിത്രം 18-ആം നൂറ്റാണ്ടിൽ ടിപ്പു സുൽത്താന്റെ ഭരണകാലത്ത് നിന്ന് തുടങ്ങുന്നു.
തദ്ദേശീയരായ കരകൗശലപ്പണിക്കാരെ മരം കൊണ്ടുള്ള കളിപ്പാട്ടനിർമ്മാണം പരിശീലിപ്പിക്കുവാനായി ടിപ്പു പേർഷ്യയിൽ നിന്നും കരകൗശലവിദഗ്ദരെ കൊണ്ടുവന്നതായി പറയപ്പെടുന്നു.
രണ്ടു നൂറ്റാണ്ടുകളായി ഐവറി വുഡ് ഉപയോഗിച്ചാണ് ഈ കളിപ്പാട്ടങ്ങൾ നിർമ്മിക്കുന്നത്.
വീട്ടിയും ചന്ദനവും ചില സന്ദർഭങ്ങളിൽ ഉപയോഗിക്കാറുണ്ട്.
പരമ്പരാഗതമായി ഉപയോഗിച്ചു വരുന്ന ഐവറി വുഡിനു പുറമേ റബറും കേദാറും പൈനും ആധുനികകാലത്ത് ഈ കളിപ്പാട്ടനിർമ്മാണത്തിനായി ഉപയോഗിക്കാറുണ്ട്.
മരങ്ങൾ ശേഖരിക്കുക, അവ സംസ്കരിച്ചെടുക്കുക, വിവിധ ആകൃതികളിൽ മുറിച്ചെടുക്കുക കൊത്തുപണികൾ നടത്തുക, അനുയോജ്യമായ നിറങ്ങൾ നൽകുക, പോളിഷ് ചെയ്യുക തുടങ്ങി വിവിധ ഘട്ടങ്ങൾ ഇവയുടെ നിർമ്മാണത്തിലുണ്ട്.
പൂർണ്ണമായും സസ്യനിർമ്മിത ചായങ്ങളാണ് ചന്നപട്ടണം കളിപ്പാട്ടങ്ങൾക്ക്  നിറം പകരുവാൻ ഉപയോഗിക്കുന്നത്.
2006 ഒക്ടോബറിലെ കണക്കുകൾ പ്രകാരം 50 ചെറു ഫാക്ടറികളിലും 254 ഭവനയൂണിറ്റുകളിലുമായി 6000 ആളുകൾ ചന്നപട്ടണപ്രദേശത്ത് ഈ തൊഴിലിലേർപ്പെട്ടിരിക്കുന്നു.
കാര്യമായ പിന്തുണയുടെയും വിപണനതന്ത്രങ്ങളുടെയും അഭാവത്തിൽ ഒരു ദശകത്തിലേറെയായി സാമ്പത്തിക പ്രതിസന്ധി നേരിടുന്ന ഈ വ്യവസായം ഏകദേശം പൂർണമായി ഇല്ലാതെയായിക്കൊണ്ടിരിക്കുന്ന അവസ്ഥയിലാണ്.
ഈ വ്യവസായത്തെ താങ്ങിനിർത്താനും കാലഘട്ടത്തിനനുസരിച്ച് നവീകരിക്കുവാനും കർണാടക കരകൗശലവകുപ്പും കർണാടക സർക്കാരും വിവിധ പദ്ധതികൾ ഇപ്പോൾ  ആവിഷ്കരിച്ചിട്ടുണ്ട്.
അവലംബം Channapatna toys എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചപലാര്യ
ചപലാര്യ ഒരു മലയാള ഭാഷയിലെ ഒരു വൃത്തമാണ്.
‍‍ “ ഇഹ രണ്ടുമങ്ങു നാലും
ഗണങ്ങളർദ്ധങ്ങൾ രണ്ടിലും കേൾക്ക
ഗുരുവോടെ മുൻപു പിൻപും
ജകാരമായാലതോ ചപലാ ”
ആര്യയ്ക്കു ഓരോ അർത്ഥത്തിലും ഏഴ്ഗണങ്ങളുളളതിൽ രണ്ടും നാലും ഗ​ണങ്ങൾ  ജഗണ[മദ്ധ്യഗുരു]-രൂപങ്ങളായുംഅപ്പുറവും ഇപ്പുറവും  ഗുരുക്കളുള്ളതായും വന്നാൽ അത് 'ചപലാ'.
ഇരുപുറവും ഗുരു വരുന്നതിനു 
1ം 3ം ഗണങ്ങൾ അന്ത്യഗുരുക്കളും 3ം 5ം ഗണങ്ങൾ  ആദിഗുരുക്കളും  ആയിരിക്കണം.
അപ്പോൾ  മൂന്നാം ഗണം സർവ്വഗുരുതന്നെ വേണമെന്നു വരുന്നു.
ഈ  ലക്ഷണമെല്ലാം ലക്ഷണശ്ലോകത്തിലൊത്തിട്ടുണ്ട്.
1             2             3
ഇ ഹ ര  / ണ്ടു മ ങ്ങു / നാ ലും
4              5                 
ഗ ണ ങ്ങ/ ളർ ദ്ധ /ങ്ങൾ  ര ണ്ടി/ ലും കേൾ/ ക്ക 	 
 1               2               3
ഗു രു വോ /ടെ  മു ൻപു/ പി ൻപും 4           5
ജ കാ ര /മാ യാ/ ല /തോ    ച പ /ലാ
പൂർവ്വാർദ്ധത്തിൽ മാത്രം ‍ചപലാലക്ഷണമുള്ള ആര്യയ്ക്കു 'മുഖചപലാ' എന്നും ഉത്തരാർദ്ധത്തിൽ മാത്രം ചപലാലക്ഷണമുള്ള ആര്യയ്ക്ക് 'ജഘനചപലാ 'എന്നും പേരുകൾ അവലംബം ↑ വൃത്തമഞ്ജരി,ഏ.
ചപലാവക്ത്രം
ചപലാവക്ത്രം മലയാള ഭാഷയിലെ ഒരു വൃത്തമാണ്.
മറ്റുള്ള വൃത്തങ്ങൾ വക്ത്രം , പത്ഥ്യാവക്ത്രം , വിപരീതപത്ഥ്യാവക്ത്രം , ഭവിപുല , മവിപുല , രവിപുല , നവിപുല , തവിപുല എന്നിവയാണ്.
ലക്ഷണം “ നഗണത്താൽ ചപലയാ-
മോജത്തിൽയഗണസ്ഥാനേ ”
വക്ത്രവൃത്തത്തിൻെറ വിഷമപാദങ്ങളിൽ യഗണത്തിനുപകരം നഗണം ചെയ്താൽ  അത് ചപലാവക്ത്രം.
സമപാദങ്ങളിൽ നാലിൽ പരം യഗണം തന്നെ.
സരസ്വത്യാ: പദയുഗം സുരാസുരർകളാൽ വന്ദ്യം സരസം ‌‌ഞാൻപണിയുവെൻ സരസീരുഹസങ്കാശം.
ചപ്പാഡ ഡോസ് ഗ്വിമാറയെസ് ദേശീയോദ്യാനം
ചപ്പാഡ ഡോസ് ഗ്വിമാറയെസ് ദേശീയോദ്യാനം ( പോർച്ചുഗീസ് : Parque Nacional da Chapada dos Guimarães ) ബ്രസീലിലെ മറ്റോ ഗ്രോസോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
പരുക്കൻ ഭൂപ്രകൃതിയുള്ള ഈ മേഖല, നാടകീയമാനങ്ങളുള്ള കിഴുക്കാം തൂക്കായ മലഞ്ചെരിവുകളാലും വെള്ളച്ചാട്ടങ്ങളാലും സമ്പന്നമായതും ഭൂഖണ്ഡത്തിന്റെ ഭൂമിശാസ്ത്രപരമായ കേന്ദ്രവും അടങ്ങുന്നതാണ്.
ചിത്രശാല Mirante de Geodésia അവലംബം
ചപ്പാഡ ഡോസ് വെയ്‍ഡെയ്‍റോസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Chapada_dos_Veadeiros_National_Park Rainbow adorns the Salto II waterfall of "Black River"
ചപ്പാഡ ഡോസ് വെയ്‍ഡെയ്‍റോസ് , ( Portuguese : Parque Nacional da Chapada dos Veadeiros ), ബ്രസീലിലെ ചപ്പാഡ ഡോസ് വെയ്‍ഡെയ്‍റോസ് എന്ന 1.8 ബില്യൺ വർഷങ്ങൾ പഴക്കമുള്ള പുരാതന പീഠഭൂമിയിൽ സ്ഥിതി ചെയ്യുന്ന ഒരു ദേശീയ ഉദ്യാനമാണ്.
ബ്രസീലിയൻ സംസ്ഥാനമായ ഗോയിയാസിൽ സ്ഥിതിചെയ്യുന്ന ഈ ദേശീയോദ്യാനം രൂപീകരിച്ചത് 1961 ജനുവരി 11 ന് അക്കാലത്തെ പ്രസിഡന്റ് ജസ്സിലിനോ കുബിറ്റ്സ്ചെക് ആണ്.
2001 ൽ യുനെസ്കോ ഒരു ലോക പൈതൃക സ്ഥലമായി അംഗീകരിച്ചു.
ആൾട്ടോ പരൈസോ ഡി ഗോയിയാസ്, കവൽകാൻറ്റെ, കോളിനാസ് ഡു സുൾ എന്നീ മുനിസിപ്പാലിറ്റികളിലായി 655 ചതുരശ്ര കിലോമീറ്റർ (253 ചതുരശ്ര മൈൽ) പ്രദേശത്ത് ഈ ദേശീയോദ്യാനം വ്യാപിച്ചുകിടക്കുന്നു.
ദേശീയോദ്യാനത്തിൻറെ പരിപാലനഉത്തരവാദിത്തം ചിയോ മെൻഡസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്സിറ്റി കൺസർവേഷനിൽ നിഷിപ്തമാണ്.
ഈ ദേശീയോദ്യാനമേഖലയിലെ ശരാശരി വാർഷിക താപനില 24-26 ഡിഗ്രി സെൽഷ്യസ് വരെയാണ്.
കുറഞ്ഞത് 4-8 ഡിഗ്രി സെൽഷ്യസ് വരെ ഉയരാറുണ്ട്.
പരമാവധി താപനില 40-42 ഡിഗ്രി സെൽഷ്യസ് വരെ ഉയരാറുണ്ട്.
600 മുതൽ 1650 മീറ്റർ വരെ ഉയരത്തിൽ സ്ഥിതിചെയ്യുന്ന ഈ പ്രദേശം, മധ്യ ബ്രസീലിലെ ഏറ്റവും ഉയരംകൂടിയ സമതലമാണ്.
ഗോയിയാസ് സംസ്ഥാനത്തിലെയും ഉദ്യാനത്തിലെയും ഏറ്റവും ഉയർന്ന പ്രദേശം സമുദ്രനിരപ്പിന് 1691 മീറ്റർ ഉയരത്തിൽ സ്ഥിതിചെയ്യുന്ന  സെറ ഡ സൻറാനയാണ്.
ശിലാരൂപീകരണം
ഈ പ്രദേശത്തെ ശിലകളുടെ രൂപീകരണം ഗ്രഹത്തിലെ ഏറ്റവും പഴക്കമുള്ളതാണെന്ന് കരുതപ്പെടുന്നു.
ക്രിസ്റ്റലുകൾ അടങ്ങിയിരിക്കുന്ന വെള്ളാരങ്കല്ലുകൾ ഈ പ്രദേശത്തു കാണപ്പെടുന്നു.
ജപ്പാൻ, ഇംഗ്ലണട് തുടങ്ങിയ രാജ്യങ്ങളിലേയ്ക്ക് ഈ ശിലകൾ കയറ്റി അയയ്ക്കുകയും അവിടെ അവ വിലമതിക്കുകയും ചെയ്യുന്നു.
അവിടങ്ങളിൽ ഈ ശിലകൾ പതിറ്റാണ്ടുകളായി വ്യാവസായിക ആവശ്യങ്ങൾക്കായി ഉപയോഗിക്കുന്നു.
പ്രകൃതി സ്നേഹികളും രോഗചികിത്സകരും അൾട്ടോ പരയ്സോ പോലയുള്ള സ്ഥലങ്ങളിൽ കാണപ്പെടുന്ന പ്രത്യേകതരം ക്രിസ്റ്റലുകൾ മുഖേന രോഗങ്ങളിൽനിന്നു സൌഖ്യ പ്രാപിക്കുവാനുള്ള ഊർജ്ജം തേടാറുണ്ട്.
സെറാഡോയിലെ മണ്ണിലും തുറസായ മേച്ചിൽ പ്രദേശങ്ങളിലും ശിലാ ക്രിസ്റ്റലുകൾ കാണപ്പെടുന്നു.
ഈ പ്രദേശത്ത് വനത്തിൻറെ  വളർച്ച ഇപ്പോഴും കാണപ്പെടുന്നുണ്ട്.
25-ൽ അധികം ഓർക്കിഡ് വർഗ്ഗങ്ങളെ ഇവിടെ കാണുവാൻ സാധിക്കുന്നതാണ്.
കൂടാതെ മറ്റു ബ്രസീലിയൻ ഇനങ്ങളായ pau d'arco roxo , copaíba (കോപ്പ മരം), aroeira (കാലിഫോർണിയ പെപ്പർ മരം), tamanqueira (കോർക്ക് മരം), terivá (പനയുടെ ഇനത്തിൽപ്പെട്ട ഒരു മരം), buritis (വൈൻ പാം) and Babaçu ( Babassu ) എന്നീവയും ഈ പ്രദേശത്തു സുലഭമായി കാണുന്നു.
ടോക്കാൻറിൻ നദിയുടെ ഒരു പോഷകനദിയായ റിയോ പെട്രോ ആണ് ഈ ദേശീയോദ്യാനത്തിലുള്ള പ്രധാന നദി.
റിയോ പെട്രോ ഫാൾസ് (120 മീറ്റർ ഉയരം, അടിവാരത്തിൽ 80 മീറ്റർ), കരിയോക്കാസ് ഫാൾസ് തുടങ്ങിയ നിരവധി വെള്ളച്ചാട്ടങ്ങളും ഉദ്യാനത്തിനുള്ളിൽ നിലനിൽക്കുന്നു.
40 മീറ്റർ (130 അടി) ഉയരമുള്ള മനോഹരമായ മലയിടുക്കുകളും 300 ചതുരശ്ര മീറ്റർ (3,200 ചതുരശ്ര അടി) അഗാധതയുമുളള താഴ്വരകളും ചേർന്നതാണ് ഈ ദേശീയോദ്യാനം.
വെള്ളച്ചാട്ടങ്ങൾ
ചപ്പഡ ഡോസ് വെയ്‍ഡെയ്‍റോസ് ദേശീയോദ്യാനം അതിൻറെ വെള്ളച്ചാട്ടങ്ങൾക്ക് പ്രശസ്തമാണ്.
80 മീറ്റർ മുതൽ 120 മീറ്റർ വരെ ഉയരമുള്ളവയിൽ കൊറെഡെയ്റാസ്, കാന്യോൺ I, കാന്യോണ് II, കറിയോക്വിൻഹാസ് വെള്ളച്ചാട്ടം, ജാർഡിം ഡി മൈട്രേയ എന്നിവ ഉൾപ്പെടുന്നു
നിയന്ത്രിത പ്രവേശനമുള്ള സ്ഥലങ്ങളിലുള്ള വെള്ളച്ചാട്ടങ്ങളിൽ, അഗ്വാസ് ക്വെൻറെസ് , മൊറാഡ ഡൊ സോൾ , ബാൻഹോ ഡാസ് ക്രിയൻകാസ് വെയ്‍ൽ ഡാസ് അൻഡോറിൻഹാസ് , സാൾട്ടോ ഡൊ റെയ്സാമ കാന്യോൺ ഡൊ റിയോ സാവോ മിഗ്വെൽ , വെയ്‍ൽ ഡ ലുവ , കച്ചോയിറാസ് അൽമെസെഗാസ് I അൽമെസെഗാസ് II , കച്ചോയിറ ഡി ബെൻറോ , കറ്റററ്റാസ് ഡൊ റിയോ ഡോസ് കൌറോസ് , കച്ചോയിറ ഡൊ റിയോ ക്രിസ്റ്റൽ , കച്ചോയിറ ഡോസ് അഞ്ചോസ് ഇ ഡോസ് അർക്കാഞ്ചോസ് , അഗ്വ ഫ്രിയ , കച്ചോയിറ ഡോ റിയോ ഡാസ് അൽമാസ് , പോക്കോ എൻകാൻറഡോ , സെർട്ടാവോ സെൻ , കച്ചോയിറ ഡോ റിയോ മക്കാക്കോ , ടെറിറ്റോറിയോ കലുങ്ക , ലാഗോ സെറ ഡാ മെസ , ബോകൈനാ ഡൊ ഫരിയ , കച്ചോയിറ ഡാസ് നീവ്സ് , മിറാൻഡെ ഡൊ പൂസോ അൾട്ടോ , ആൽപസ് ഗൊയ്നോസ് , കച്ചോയിറ ഡൊ സന്താന , കച്ചോയിറ ഡാ ആവേ മരിയ , മൊറാഡ ഡോ സോൾ , പെഡ്ര എസ്ക്രീത്ത , കച്ചോയിറ ഡാസ് പെഡ്രാസ് ബോണിറ്റാസ് , കച്ചോയിറ സാന്ത ബാർബ റ, കച്ചോയിറ കപ്പിവര , കച്ചോയിറ കണ്ടരു , കച്ചോയിറാസ് ബറോക്കോ , കച്ചോയിറാസ് ഡൊ പ്രതിൻഹ , കച്ചോയിറ റീ ഡൊ പ്രാറ്റ , കച്ചോയിറാസ് ഡൊ കുറിയോള , കച്ചോയിറ ഡൊ സാവോ ബർത്തലോമ്യൂ , കച്ചോയിറാസ് വെരെഡാസ് , പോണ്ടെ ഡി പെഡ്ര തുടങ്ങിയവയാണ്.
പ്രാദേശിക ജന്തുജാലങ്ങൾ
ഈ പ്രദേശത്തിൻറെ അതിസമ്പന്നമായ ജന്തുജാലങ്ങളിൽ പലതും വംശനാശഭീഷണി നേരിടുന്നവയാണ്.
പാമ്പാസ് മാനുകൾ (പ്രാദേശികമായി veado campeiro എന്നു വിളിക്കുന്നു), ചതുപ്പു മാനുകൾ (cervo do pantanal), മാൻഡ് ചെന്നായ് (lobo guará), ജഗ്വാർ , റിയ (ema), സെറീമ (ചെറുതരം പക്ഷി), ടപെറ്റി (ഒരു തരം മുയൽ), ഭീമൻ ഇത്തിൾപ്പന്നി (tatu canastra), ഈനാംപേച്ചി (tamanduá), കാപിബാര (capivara, ഒരു തരം ഭീമൻ എലിവർഗ്ഗം), ടാപ്പിർ (anta, തെക്കു കിഴക്കേ ഏഷ്യയിലും തെക്കേ അമേരിക്കയിലും മാത്രം കണ്ടു വരുന്ന പന്നിയെപ്പോലെയുള്ള ചെറിയ തുമ്പിക്കൈയുള്ള രാത്രിഞ്ചരജന്തു), ഗ്രീൻ-ബീക്ക്ഡ് ടൂക്കൻ (tucano de bico verde), കരിങ്കഴുകൻ (urubu), കിങ് വൾച്ചർ (urubu rei) എന്നിവയാണ് വംശനാശഭീഷണിയുള്ള ജീവികളിൽ ഏതാനും ചിലത്.
ചിത്രശാല ചപ്പാഡ ഡോസ് വെയ്‍ഡെയ്‍റോസ് ദേശീയോദ്യാനത്തിലെ വിവിധതരം പുഷ്പങ്ങൾ ചപ്പാഡ ഡോസ് വെയ്‍ഡെയ്‍റോസ് ജന്തുജാലം ചപ്പാഡ ഡോസ് വെയ്‍ഡെയ്‍റോസ് വിവിധ ജലപാതങ്ങൾ അവലംബം
ചന്നപട്ടണം ഇംഗ്ലീഷ് വിലാസം https://ml.wikipedia.org/wiki/Channapatna
കർണാടകയിലെ രാമനഗര ജില്ലയിലുൾപ്പെട്ട ഒരു പട്ടണമാണ് ചന്നപട്ടണം .
ബാംഗ്ലൂർ-മൈസൂർ സംസ്ഥാനപാതയിൽ ബാംഗ്ലൂരിൽ നിന്നും 60 കിലോമീറ്റർ അകലെയായുള്ള ഈ പട്ടണം തടി കൊണ്ടുള്ള  കളിപ്പാട്ടങ്ങൾക്കും കരകൗശലവസ്തുക്കൾക്കും പ്രശസ്തമാണ്.
ചന്നപട്ടണത്തെ കളിപ്പാട്ടങ്ങളുടെ നാട് എന്നർത്ഥമുള്ള ഗൊംബേഗള ഊരു എന്ന് വിശേഷിപ്പിക്കാറുണ്ട്.
ചരിത്രരേഖകൾ പ്രകാരം തിമ്മപ്പരാജ അരസ് എന്ന രാജാവായിരുന്നു ഈ പ്രദേശം ഭരിച്ചിരുന്നത്.
തുടർന്ന് തെലുഗു ബാൻജിഗ ബാലിജ വംശത്തിൽ പെട്ട് ജഗദേവരായ 
ചന്നപട്ടണത്തെ തന്റെ ആസ്ഥാനനഗരം.
ഇതേ വംശത്തിൽ പെട്ട രാജാക്കന്മാർ തുടർച്ചയായി ഈ പ്രദേശം ഭരിച്ചു.
1630-ൽ മൈസൂർ വൊഡയാർ രാജാക്കന്മാർ ഈ പ്രദേശം കൈയ്യടക്കി.
ഇതും കാണുക ചന്നപട്ടണം കളിപ്പാട്ടങ്ങൾ അവലംബം Channapatna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചപ്പകെട്ട് ഇംഗ്ലീഷ് വിലാസം https://ml.wikipedia.org/wiki/Chappakettu ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഉത്തര കേരളത്തിലെ ശാലിയ സമുദായത്തിൽപ്പെട്ടവർ വിഷുദിവസം വൈകിട്ട് നടത്തുന്ന അനുഷ്ഠാനപരമായ ഒരു ആഘോഷമാണ് ചപ്പകെട്ട് .
ശിവൻ , പാർവതി , സഹായി എന്നിവരുടെ വേഷങ്ങളാണ് ചപ്പക്കെട്ടിൽ അവതരിപ്പിക്കുന്നത്.
ഭവനങ്ങളിൽ ക്ഷേമം അന്വേഷിക്കാനായി ശിവപാർവതിമാർ വേഷപ്രച്ഛന്നരായി എത്തുന്നെന്നാണ് ഈ അനുഷ്ഠാനത്തിലെ സങ്കല്പം.
ഉണങ്ങിയ വാഴയിലകൾ (വാഴച്ചപ്പ്) ദേഹത്തു വെച്ചുകെട്ടിയാണ് ശിവനും പാർവതിയും എത്തുക.
ഈ വാഴയിലകൊണ്ടുതന്നെ കിരീടമുണ്ടാക്കി തലയിൽ അണിയുകയും മുഖത്ത് ചകിരികൊണ്ടുള്ള മീശ പതിക്കുകയും ചെയ്യുന്നു.
വെള്ളരിക്ക വട്ടത്തിൽ മുറിച്ചെടുത്ത് കാതിൽ ആഭരണമായി അണിയുന്നു.
പടക്കങ്ങൾ പൊട്ടിച്ചും ആർപ്പ് വിളിച്ചും നിരവധി ആളുകൾ ഇവരെ അനുഗമിക്കും.
വീട്ടിലെത്തുന്ന സംഘത്തെ നിലവിളക്ക് കത്തിച്ചുവെച്ചും കണിവെള്ളരിക്ക , നാളികേരം എന്നിവ താലത്തിൽവെച്ചും സ്വീകരിക്കുന്നു.
വീടുകളിൽ നിന്നും സ്വീകരിക്കുന്ന വസ്തുക്കൾ ക്ഷേത്രത്തിൽ തിരിച്ചെത്തിയശേഷം അവർക്കുതന്നെ തിരികെ നൽകും
കോഴിക്കോട്ടെ പത്മശാലിയ സമുദായത്തിൻറെ തനതായ അനുഷ്ടാന ചടങ്ങുകളിലൊന്നാണ് ചപ്പുകെട്ട്.
പണ്ടാട്ടി വരവ്, യോഗി പുറപ്പാട് എന്നിങ്ങനെയും ഈ ആചാരത്തിനു പേരുകളുണ്ട്.
വാഴയുടെ ഉണക്കയില ശരീരം മുഴുവൻ പൊതിഞ്ഞുകെട്ടുന്ന വേഷമായതുകൊണ്ടാണ് ഇതിനെ ചപ്പുകെട്ട് എന്ൻ വിളിയ്ക്കുന്നത്.
ശിവനും പാർവതിയും വേഷംമാറി ജനങ്ങളുടെ ഇടയിൽ ക്ഷേമാന്വേഷണത്തിന് എത്തുന്നു എന്നതാണ് ഇതിനു പിറകിലുള്ള ഐതിഹ്യം.
ശിവനും പാർവതിയും സഹായിയും എന്ന രീതിയിൽ മൂന്നുപേർ വേഷം കെട്ടും.
ഒരാൾ യോഗിയാണ് എന്നാണ് സങ്കൽപം.
ഈ യോഗി ജനങ്ങൾക്ക് അസുഖങ്ങൾക്ക് മരുന്ന് കുറിച്ചുകൊടുക്കുകയും സ്വന്തമായ രീതിയിൽ പച്ചമരുന്നുകൾ വിതരണംചെയ്യുകയും ചെയ്യാറുണ്ട്.
സ്ഥലത്തെ പ്രധാന ക്ഷേത്രങ്ങളിൽ നിന്നാണ് പണ്ടാട്ടി വരവ് യാത്രതിരിയ്ക്കുക.
പിന്നീട് തെരുവുകളിലെ വീടുകൾ തോറും കയറിയിറങ്ങുന്ന പണ്ടാട്ടികൾ വഴിയിൽ കാണുന്നവരെയും അനുഗ്രഹിയ്ക്കും.
പണ്ടാട്ടി വീടുകളിൽ എത്തുന്നതിനു മുമ്പ് ചാണകം തളിച്ച് വീടും പരിസരവും ശുദ്ധി വരുത്തും.
കൊളുത്തിവെച്ച നിലവിളക്കിന്റെ കൂടെ നിറനാഴി, കണിവെള്ളരി, നാളികേരം എന്നിവ വെച്ചാണ്‌ ഇവരെ സ്വീകരിയ്ക്കുക.
പണ്ടാട്ടി തൻറെ വടി കൊണ്ട് വീടുകളുടെ ജനൽ, വാതിൽ, ചുവർ എന്നിവയിൽ അടിച്ച് ശബ്ദമുണ്ടാക്കും.
ഈ സമയത്ത് പണ്ടാട്ടിയെ അനുഗമിയ്ക്കുന്നവർ 'ചക്കക്കായ് കൊണ്ടുവാ മാങ്ങാക്കായ് കൊണ്ടുവാ, ചക്കേം മാങ്ങേം കൊണ്ട്വാ' എന്നിങ്ങനെ ആർപ്പ് വിളിച്ച് പടക്കങ്ങൾ പൊട്ടിച്ച് കൊഴുപ്പ് കൂട്ടും.
വട്ടത്തിൽ മുറിച്ച വെള്ളരി കൊണ്ട് കാതിൽ ഒരു ആഭരണവും, ചകിരി കൊണ്ടുള്ള മീശയും വാഴ കൊണ്ടുള്ള കിരീടവുമാണ് ചപ്പകെട്ടുകാരുടെ കോലത്തിൻറെ രൂപ സവിശേഷത.
കോഴിക്കോട് ജില്ലയിലെ ബാലുശ്ശേരി തെരുവ്, പൂക്കാട്‌ കാണിക്കുളങ്ങര തെരുവ്, കൊയിലാണ്ടി കൊരയങ്ങാട് തെരുവ്, മാരാമുറ്റം തെരുവ് എന്നിവിടങ്ങളിൽ എല്ലാവർഷവും വിഷു ദിനത്തിൽ മുടങ്ങാതെ ചപ്പകെട്ട് നടന്നുവരുന്നു.
ചപ്പാത്തി ഇംഗ്ലീഷ് വിലാസം https://ml.wikipedia.org/wiki/Chapati
ഉത്തരേന്ത്യയിൽ പരക്കെ ഉപയോഗിക്കുന്ന പ്രധാന ആഹാരമാണ്‌ ചപ്പാത്തി .
ഇതിനെ റൊട്ടി എന്നും വിളിക്കുന്നു.
ഗോതമ്പുമാവാണ്‌ ചപ്പാത്തിയുണ്ടാക്കുന്നതിന്‌ ഉപയോഗിക്കുന്നത്.
ഗോതമ്പ് മാവിൽ ഉപ്പും വെള്ളവും ചേർത്ത് കുഴക്കുക.
അര മണിക്കൂറിനു ശേഷം പരത്തി, ചട്ടി ചൂടാക്കി ചുട്ടെടുക്കാവുന്നതാണ്‌.
'പരന്ന ഗോതമ്പപ്പം' എന്നർത്ഥമുള്ള ചപാതി എന്ന പേർഷ്യൻ വാക്കിൽ നിന്നാണ് ചപ്പാത്തി ഉണ്ടായത്.
ചിത്രശാല ചപ്പാത്തി ഉണ്ടാക്കുന്ന വിധം - ചിത്രങ്ങളിലൂടെ ഗോതമ്പ് മാവ്‌ ഉപ്പും വെള്ളവും ചേർത്ത് കുഴക്കുക...
പരത്തി ചുട്ടെടുക്കുന്നു.
ചപ്പാത്തി ചപ്പാത്തിയും കിഴങ്ങ് കറിയും ഉത്തരേന്ത്യൻ റോട്ടി തണ്ടൂർ റോട്ടി പരാമർശങ്ങൾ ↑ The Cape Malay Cookbook - By Faldela Williams, Cornel de Kock ↑ {{ cite book }} : Cite has empty unknown parameter: | coauthors= ( help )
ഡാർക്ക് നെറ്റ്
രഹസ്യ നെറ്റ് വർക്കുകളാണ് ഡാർക്ക് നെറ്റുകൾ .
പ്രത്യേക സോഫ്റ്റ് വയറുകൾ വഴിയോ അകൗണ്ടുകൾ വഴിയോ മാത്രമേ ഇവയിൽ കയറിക്കുടാനാവു.
രണ്ടു സവിശേഷമായ ഡാർക്ക് നെറ്റുകളാണ് ഫ്രണ്ട്-ടു-ഫ്രണ്ട് നെറ്റവർക്കും (ഫയൽ ഷെയറിങ്ങ് ഡാർക്ക് നെറ്റ്) പ്രൈവസി നെറ്റവർക്കും.
അനുപൂരകസീമയിലുളള ഒരു എൻക്രിപ്പറ്റഡ് നെറ്റ് വർക്ക് ആണ് ക്ലിയർ നെറ്റ്.
1970-കൾ മുതൽ തന്നെ നിലവിലുളള ഇൗ പദം ഇന്റെർനെറ്റിന്റെ ആദ്യരൂപമായ ആർപ്പാനെറ്റിലെ സേവനങ്ങളുടെ കണ്ണിൽപ്പെടാതെ മറ‍ഞ്ഞുനിൽക്കുന്ന ചില നെറ്റ് വർക്കുകളാണ് ഡാർക്ക് നെറ്റ് .
ഇവയിൽ പല നെറ്റ് വർക്കുകളും ഇന്ന് അധോലോകസ്വഭാവം കൈവരിച്ചിരിക്കുന്നു.
ഡാർക്ക്
സെർച്ച് എ‍ഞ്ചിനുകളുടെ പരിധിയിൽ വരാത്തത് എന്നാണ് പേരിലെ ഡാർക്ക് എന്നതുകൊണ്ട് അർത്ഥമാക്കുന്നത്.
പ്രവേശനവഴികൾ
ടോർ പോലുളള സോഫ്റ്റ് വെയറുകൾ,പാസ് വേഡ് അധിഷ്ടിത അകൗണ്ടുകൾ,പ്രത്യേക പ്രോട്ടോക്കോളുകൾ എന്നിവയെല്ലാമാണ് ഡാർക്ക് നെറ്റുകളിലേക്കുളള പ്രവേശനവഴികൾ.
ഡാർക്ക് വെബ് ഇംഗ്ലീഷ് വിലാസം https://ml.wikipedia.org/wiki/Dark_web ടോർ ലോഗോ
ഡാർക്ക്നെറ്റ് വെബിൽ ഉൾപ്പെടുന്ന വേൾഡ് വൈഡ്  വെബിന്റെ ഭാഗമാണ് ഡാർക്ക് വെബ്, ചില പ്രത്യേക സോഫ്റ്റ്‌വേർ ഉപയോഗിച്ച് മാത്രം ഇന്റർനെറ്റ് ഉപയോഗിക്കാൻ കഴിയുന്നതാണ് ഓവർലേ നെറ്റ്‍വർക്ക്സ്.
ഡീപ്പ് വെബിൽ ഡാർക്ക് വെബ് ചെറിയൊരു ഇടം സൃഷ്ടിക്കുന്നു, സാധാരണ സെർച്ച് എഞ്ചിനുകൾ ഉപയോഗിച്ച് അവിടേക്ക് പോകാൻ കഴിയില്ല.
പക്ഷെ ഡീപ്പ് വെബ് എന്ന വാക്ക് ഡാർക്ക് വെബായി തെറ്റിധരിക്കാറുണ്ട്.
ഫ്രെന്റ് ടു ഫ്രെന്റ് , പിയർ ടു പിയർ എന്നീ നെറ്റ്വർക്കുകളിലൂടേയും, ഡാർക്ക്നെറ്റിലെ ഡാർക്ക് വെബ് സന്ദർശിക്കാം, ടോർ, ഫ്രീനെറ്റ്, ഐ2പി എന്നിവയാണ് ഡാർക്ക് വെബിലേക്കുള്ള സ്വകാര്യവും, പൊതുവുമായ പ്രധാന മാർഗ്ഗങ്ങൾ.
ഡാർക്ക് വെബ് ഉപഭോക്താക്കൾ സാധാരണ വൈബിനെ ക്ലിയർനെറ്റ് എന്നാണ് വിളിക്കുന്നത്, കാരണം സാധാരണ വെബിൽ ഒന്നുതന്നെ എൻക്രിപ്റ്റ് അല്ല എന്നതാണ്.
ഒണിയൻലാന്റ് എന്നാണ് ടോറിലൂടെയുള്ള ഡാർക്ക് വെബിനെ വിശേഷിപ്പിക്കുന്നത്.
ഒണിയൻ നെറ്റ്വർക്കിലെ ട്രാഫിക്കുകളെല്ലാം .onion എന്ന രീതിയിലാണ് നടക്കുന്നത്.
സാങ്കേതികഭാഷ
സാധാരണയായി ഡീപ്പ് വെബെന്ന് ഡാർക്ക് വെബിനെ തെറ്റിദ്ധരിക്കാറുണ്ട്, സാധാരണ രീതിയിൽ സെർച്ച് ചെയ്യാൻ കഴിയില്ല എന്നതുകൊണ്ടാണ് ഇങ്ങനെ.
2009 മുതലേ ഈ തെറ്റിദ്ധാരണ ഉണ്ട്.
സിൽക്ക് റോഡ് എന്ന ഡാർക്ക് നെറ്റ് വിപണന സൈറ്റിന്റെ കണ്ടുകെട്ടലോടെ ഇത് വർദ്ധിച്ചു.
ടോർ(ഒണിയൻ റൗട്ടർ), ഐ2പി(ഇൻവിസിബിൾ ഇൻറർനെറ്റ് പ്രോജക്റ്റ്) എന്നീ നെറ്റ്വർക്കുകൾ വഴിയേ ഡാർക്ക്നെറ്റ് വെബ്സൈറ്റുകളിലേക്ക് പോകുവാൻ കഴിയുകയുള്ളു.
ഡാർക്ക് നെറ്റ് ഉപഭോക്താക്കളിൽ ടോർ ബ്രൗസറും, ടോർ സൈറ്റുകളുമാണ് ജനകീയം, .onion  എന്ന ഡൊമെയിനിലാണ് ഇവ ഉണ്ടാകുക.
ഇൻർനെറ്റുപയോഗിക്കുന്നതിൽ അനോണിമിറ്റി നൽകുന്നതിലാണ് ‍ടോർ ശ്രദ്ധിക്കുന്നത്, എന്നാൽ ഐ2പി  വെബ്സൈറ്റ് ഹോസ്റ്റ് ചെയ്യുമ്പോഴുള്ള അനോണിമിറ്റിയാണ് ശ്രദ്ധിക്കുന്നത്.
ലെയേർഡ് എൻക്രിപ്ഷനായതകുൊണ്ട് ഡാർക്ക്നെറ്റ് ഉപയോഗിക്കുന്നവരുടെ വ്യക്തിത്വമോ വിവരങ്ങളോ ചോരുന്നില്ല.
ഡാറ്റ കൈമാറുന്നതിനിടയിൽ ഒരുപാട് സെർവറുകളെ ബന്ധിപ്പിക്കലാണ് ഡാർക്ക് വെബിന്റെ എൻക്രിപ്ഷൻ രീതി, അതുകൊണ്ട്തന്നെ അവിടെ അനോണിമിറ്റി ഉറപ്പാണ്.
എൻക്രിപ്ഷനിലെ അവസാന നോഡിലേക്ക് നയിക്കുന്നതിനു മുമ്പുള്ള നോഡ് വഴിയാണ് ഡീക്രിപ്ഷൻ ന‍ടക്കുന്നത്.
അതുകൊണ്ടുതന്നെ ഓരോ ലെയറും വേർതിരിച്ച് മറ്റൊരാൾ ഡീക്രിപ്റ്റ് ചെയ്യുന്നതിനെ സങ്കീർണ്ണമാക്കുന്നു.
വെബ്സൈറ്റുകൾക്ക് അവരുടെ ഉപഭോക്താക്കളുടെ ഐ.പി. അഡ്രസ്സും, ജിയോലൊക്കേഷനും ലഭിക്കില്ല.
ഒപ്പം ഉപഭോക്താക്കൾക്ക് വെബ്സൈറ്റിന്റെ ഹോസ്റ്റ് വിവരങ്ങളും ലഭിക്കില്ല.
അതുകൊണ്ടുതന്നെ ഉപഭോക്താക്കളുടെ സംഭാഷണങ്ങളും, ബ്ലോഗ് ഷെയറുകളും, ഫയലുകളുമെല്ലാം ഉയർന്ന രീതിയിൽ എൻക്രിപ്ഷൻ ചെയ്യപ്പെടുന്നു.
തീവ്രവാദം, മയക്ക് മരുന്ന്, തോക്കുകൾ, നിയമവിരുദ്ധ കടത്തുകൾ എന്നിവ എല്ലാം ഡാർക്ക് നെറ്റിൽ നടക്കുന്നുണ്ട്.
അതേ സമയത്ത് മിക്ക വെബ്സൈറ്റുകളും അവരുടെ കൂടുതൽ ഉപഭോക്താക്കളിലേക്ക്  എത്തിക്കാനായി ടോർ ബ്രൗസറിൽ നേരിട്ട് കണക്റ്റ് ചെയ്യാനുള്ള സംവിധാനങ്ങൾ ഒരുക്കുന്നു.
ടോറിൽ ഹോസ്റ്റ് ചെയ്യപ്പെട്ട മിക്ക വെബ്സൈറ്റുകളുടെ പൊതു വിഭാഗം ചൈൽഡ് പോർണോഗ്രാഫിയാണ് എന്ന് 2014 ഡിസംബറിലെ ഒരു പഠനത്തിൽ യൂണിവേഴ്‍സിറ്റി ഓഫ് പോർട്ട്സ്മൗത്തിലെ ഗാരെത്ത് ഓവൻ പറയുന്നു.
അവയെല്ലാം ബ്ലാക്ക് മാർക്ക്റ്റ് വഴിയാണ് സഞ്ചരിക്കുന്നത്.
ഒപ്പം ഉയർന്ന ട്രാഫിക്കുള്ള ഒറ്റപ്പെട്ട സൈറ്റുകൾ ബോട്ട്നെറ്റ് -ലേക്കും പ്രവർത്തനങ്ങൽ വിപുലീകരിക്കുന്നു.
വിസിൽബ്ലോവർ സൈറ്റുകൾ [21] സൈറ്റുകൾ  രാഷ്ട്രീയ ചർച്ചകൾക്കായി ഫോറങ്ങൾ നിർമ്മിച്ച് വച്ചിരിക്കുന്നു.
ബിറ്റ്കോയിൻ , പറ്റിപ്പ് എന്നിവയുമായി ബന്ധപ്പെട്ട സർവീസുകൾ അവിടത്തെ പ്രധാന ഉത്പന്നങ്ങളാണ്.
ജൂലൈ 2017  -ൽ‍ ടോർ നിർമ്മാതാക്കളിൽ ഒരാളായ റോജർ ഡിൻജെൽഡീൻ ഫെയിസ്ബുക്കാണ് ഏറ്റവും വലിയ ഹിഡൻ സർവീസ് എന്ന് പറഞ്ഞ‍ു.
ഡാർക്ക് വെബിന്റെ 3% മാണ് ടോർ നെറ്റ്വർക്കിലുള്ളത്.
ബോട്ട്നെറ്റുകൾ
സെൻസർഷിപ്പ് റെസിസ്റ്റന്റായ സെർവറുകളുടെ അടിസ്ഥാനത്തിലുള്ള കമാന്റുകളും, കണ്ട്രോളുകളും വഴി നിർമ്മിക്കപ്പെട്ടവയാണ് ബോട്ട്നെറ്റുകൾ .
അവിടെയാണ് ബോട്ട് ബന്ധപ്പെട്ടുള്ള വലിയ രീതിയിലുള്ള ട്രാഫിക്കുകൾ നടക്കുന്നു.
ബിറ്റ്കോയിൻ സർവീസ്
ടമ്പ്ലർ‍ പോലുള്ള ബിറ്റ്കോയിൻ സർവീസുകൾ ടോറിലുണ്ട്.
അതിലെ ഗ്രാംസ് പൊലുള്ള ഡാർക്ക്നെറ്റ് മാർക്കെറ്റ് ഇൻറെഗ്രേഷനും സാധ്യമാക്കുന്നു.
പുതിയ പഠനങ്ങൾ സൂചിപ്പിക്കുന്നത് ബിറ്റ്കോയിൻ ഉപയോഗിച്ചുകൊണ്ടുള്ള പുതിയ ട്രെന്റുകൾ വന്നുതുടങ്ങി എന്നാണ്.
ബിറ്റ്കോയിനിനെ ഓൺലൈൻ ഗെയിം കറൻസിയാണ് മാറ്റലാണ് സാധാരണ നടക്കാറുള്ളത്.
അവ പിന്നീട് പണമായി മാറ്റപ്പെടുന്നു.
ഡാർക്ക്നെറ്റ് മാർക്കറ്റുകൾ
സിൽക്ക് റോഡ് എന്ന വാണിജ്യ വെബ്സൈറ്റ് തരംഗമായതോടെ വാണിജ്യപരമായ ഡാർക്ക്നെറ്റ് മാർക്കറ്റുകൾ, മയക്കുമരുന്നുകൾ വിൽക്കാനും, മറ്റ് കടത്തുകൾക്കുമായി ഉയർന്നുതടങ്ങി.
മറ്റ് ചിലവ സോഫ്റ്റവെയറുകളും, ആയുധങ്ങളും വിറ്റുതുടങ്ങി.
എന്നാൽ യഥാർത്ഥ ജീവിതത്തിലെ വിലയും, ഡാർക്കനെറ്റിലെ വിലയും തമ്മിൽ വലിയ അന്തരമുണ്ട്, അവിടെതന്നെ ഉയർന്ന മികവുള്ള ഉത്പന്നങ്ങൾ എത്തുന്നു.
2013 ജനുവരി മുതൽ 2015 മാർ‍ച്ച് വരെയായിരുന്നു ഇത്തരത്തിൽ ക്രിപ്റ്റോ മാർക്കറ്റുകൾ ഉയർന്ന രീതിയിൽ നിർമ്മിക്കപ്പെട്ടത്.
അവയിലെ ഡാറ്റകളും സത്യമായിരുന്നു.
എന്നാൽ മയക്കുമരുന്നുകളുടെ ക്വാളിറ്റിയിൽ സംശയമുണ്ടായിരുന്നു, അവർ വാദിക്കുന്ന ഒന്നുംതന്നെ എന്നാൽ അതിലുണ്ടായിരുന്നില്ല എന്ന് പഠനങ്ങൾ പറയുന്നു.
യഥാർത്ഥത്തിൽ ഇത്തരം വെബ്സൈറ്റുകൾ ഉയർന്നുവന്നതിന് കാരണം മയക്കുമരുന്നുകലുടെ ഉപഭോക്താക്കളുടെ എണ്ണക്കൂടുതലും അവരുടെ ഉപയോഗം തന്നെയാണ്.
ഹാക്കിംഗ് ഗ്രൂപ്പുകളും സർവീസുകളും
സംഘമായോ ഒറ്റക്കോ ഹാക്കർമാർ അവരുടെ സർവീസുകൾ നൽകുന്നു.
എക്സെഡിക്, ഹാക്ക്ഫോറം, ട്രോജൻഫോർജ്, മസാഫാക്ക, ഡാർക്കോഡ്, റിയൽഡീൽ എന്നിവ ചില ഗ്രൂപ്പുകളാണ്.
അതിൽ കുട്ടികളോട് അമിതമായ ആസക്തിയുള്ളവരെ തേടി കണ്ടെത്തി നശിപ്പിക്കുന്നവരുമുണ്ട്.
ബാങ്കുൾക്കും സ്ഥാപനങ്ങൾക്കും സൈബർ ക്രൈമിനും, സർവീസുകളെ ഹാക്ക് ചെയ്ത് നൽകാനും ഡാർക്ക് വെബിൽ ഇടങ്ങളുണ്ട്.
ഇത്തരം നീക്കങ്ങളെ സർക്കാരും, മറ്റ് ഓർഗനൈസേഷനുകളും ട്രാ‍ക്ക് ചെയ്യാൻ ശ്രമിക്കുന്നു.
ഇന്റർനെറ്റ്-സ്കെയിൽ ഡി.എൻ‍.
എസ് വഴി ഡിസ്റ്റ്രിബ്യൂട്ടെഡ് റിഫ്ലെക്ഷൻ ഡിനൈൽ ഓഫ് സർവീസ് (DRDoS)  അറ്റാക്കുകളും ഡാർക്ക്വെബിൽ സാധ്യമാണ്.
ഒപ്പം ട്രോജൻഹോഴ്സ്, ബാക്കഡോർ പോലുള്ള മാൽവൈറസുകളുടെ ഇൻജെക്റ്റ് ചെയ്യാനുള്ള ഒണിയൻ സൈറ്റുകളും അവിടെയുണ്ട്.
തട്ടിപ്പ് സർവീസുകൾ
കാർഡിംഗ് ഫോറം, പേയ് പാൽ , ബിറ്റ്കോയിൻ എന്നിവയൊടൊപ്പം തട്ടിപ്പിനായിട്ടുള്ള സെർവീസുകളും ഇവിടെയുണ്ട്.
കുറേ സൈറ്റുകൾ മുഴുവൻ ഇത്തരത്തിൽ തട്ടിപ്പ് കേന്ദ്രങ്ങളാണ്.
പരിശോധിക്കാത്ത ഉള്ളടക്കങ്ങളും തട്ടിപ്പും
കൊല്ലുന്നതിനായി ഗുണ്ടകളെ ഇറക്കുന്നതിന് ക്രൗഡ്ഫണ്ടുകൾ നടക്കപ്പെടുന്നു എന്ന് റിപ്പോർട്ടുണ്ട്.
അവയെല്ലാം വലിയ തട്ടിപ്പുകളാണെന്ന് വിശ്വസിക്കപ്പെടുന്നു.
അനധികൃത കടത്തുകൾക്കും, ആറുപേരെ കൊല്ലാൻ ഗുണ്ടകളെ ഇറക്കിയതിന്റെ പേരിലും സിൽക്ക് റോഡിന്റെ നിർമ്മാതാവിനെ ഹോംലാന്റ് സെക്ക്യൂരിറ്റി ഇൻവെസ്റ്റിഗേഷൻ അറസ്റ്റ് ചെയ്തിരുന്നു, പക്ഷെ പിന്നീട് ആ ചാർജുകൾ ഒഴിവാക്കുകയായിരുന്നു.
‍ഡാർക്ക് വെബിൽ തത്സമയ കൊല കാണാനും സൗകര്യമുണ്ടെന്ന് വിശ്വിസിക്കുന്നു.
റെഡ്റൂം എന്നറിയപ്പെടുന്നു ഇത് ഒരു ജാപ്പനീസ് അനിമേയിൽ നിന്ന് ഉരുത്തിരിഞ്ഞതാണെന്ന് എന്ന് കരുതപ്പെടുന്നു.
പക്ഷെ അതിനായുള്ള തെളിവുകൾ വിശ്വസിനീയമല്ല.
ഒബ്സ്കുവർ ഹോറർ കോർണർ എന്ന് യൂട്യൂബിലെ ഒരു സംഘം ഗെയിം സാഡ് സാത്താൻ എന്നൊരു ഗെയിം റിവ്യു ചെയ്തിരുന്നു, 2015 ജൂൺ 25 -നായിരുന്നു അത്.
ആ ഗെയിം ഡാർക്ക് വെബിൽ നിന്ന് കണ്ടെത്തിയതാണെന്ന് വാദിക്കുന്നു.
സിക്ഗിൽ പോലുള്ള വെബ്സൈറ്റുകൾ ഡാർക്ക് വെബിനെ നിരീക്ഷിക്കാനും, വിശകലനം ചെയ്യാനും നിലവിലുണ്ട്.
ഫിഷിംഗും സ്കാമുകളും
ഡാർക്കനെറ്റ് മാർക്കറ്റുകളിൽ ഒരേ മാതൃകയിലുള്ള, യഥാർത്ഥ വെബ്സൈറ്റിനോട് സാദൃശ്യമുള്ള യു.ആർ.എൽ.ഓഡോടുകൂടിയ തട്ടിപ്പ് സൈറ്റുകളും വിൽപ്പനക്കുണ്ട്.
ഇവയാണ് ഫിഷിംഗ് സൈറ്റുകൾ.
പസിലുകൾ
സിക്കാഡ 3301 പോലുള്ള പസിലുകൾ ചിലപ്പോൾ ഹിഡൻ സർവീസുകൾ ഉപയോഗിക്കുന്നു, ക്ലൂകൾ ഒളിപ്പിച്ചുവയ്ക്കാനായി അനോണിമിസാകാനാണ് ഇത് ചെയ്യുന്നത്.
നിയപരമല്ലാത്ത പോർണോഗ്രാഫി
ഇത്തരം സൈറ്റുകളാണ് ചെൽഡ് പ്രോ‍ണോഗ്രാഫികൾ പൊതുവായി വിതരണം ചെയ്യുന്നത് ഒപ്പം ഉപഭോക്താക്കളിലേക്ക് മാൽവെയറുകളും കടത്തിവിടുന്നു.
ഇത്തരം സൈറ്റുകൾ ഗൈഡുകളുടേയും, ഫോറംഗങ്ങളുടേയും, കമ്മ്യൂണിറ്റികളുടേയും സങ്കീർണ്ണമായ സിസ്റ്റത്തിലായിരിക്കും.
ലൈംഗിക പീഡനങ്ങളും, മൃഗ വേട്ടയും, റിവഞ്ച് പോർണും ഇവിടെയുണ്ട്.
യഥാർത്ഥവും, അയഥാർത്ഥവുമായ വൈബ്സൈറ്റുകൾ ഐ.എസ് യുമായി ബന്ധമുണ്ടെന്ന് പറയുന്നവ ഉണ്ട്.
നവംബർ  2015 പാരീസ് ആക്രമണത്തിന്റെ തുടക്കത്തിലെ ഗോസ്റ്റ്സെക് എന്ന് വിളിക്കപ്പെടുന്ന ഒരു ഹാക്കിംഗ് സംഘം ഒരു യഥാർത്ഥ സൈറ്റിനെ  ഹാക്ക് ചെയ്തിരുന്നു, അവിടെ പ്രോസാക്കിന്റെ പരസ്യം അവർ ഇടുകയായിരുന്നു.
രാവത്തി ഷാക്സ് എന്ന ഇസ്ലാം സംഘംമായിരുന്നു ഒരുകാലത്ത് ഡാർക്ക് വെബിനെ ഭരിച്ചിരുന്നത്.
സോഷ്യൽ മീഡിയ-പരീക്ഷണം
വേൾ വൈഡ് വെബിൽ നിലനിൽക്കുന്ന സോഷ്യൽ മീഡിയകൾ ഡാർക്ക് വെബിലേക്ക് വന്നുകൊണ്ടിരിക്കുകയാണ്.